钦定古今图书集成/明伦汇编/氏族典/第462卷 > 《廖用贤尚友录》 > 顾德玉
## 钦定古今图书集成/明伦汇编/氏族典/第462卷 > 《廖用贤尚友录》 > 顾德玉

按《尚友录》：德玉，字润之，尝从俞观光学。观光无子，尝
语人曰：“吾昔寝疾，润之侍汤药，情若父子，医为感动，
弗忍受金。我老，必托之以死。”寻访医吴中，疾革，趣舟
归。润之次尹山而观光卒，润之奉其尸，敛于家，绖衰
就位。士人为润之来吊者拜之。明年，葬顾氏先人之
旁，岁时享祭惟谨。或问敛于家礼与，润之曰：“‘‘吾闻师
哭于寝’，又曰：‘生于我乎养，死于我乎殡’。非家敛之，其
将尸诸草莽乎’？生服其训，死而委诸草莽，仁者弗为
也。”